Hjálmar Sigurvaldason sigurvegari 21. þriðjudagsmóts TR í gær Hjálmar Sigurvaldason . Stigahæstu menn mótsins að þessu sinni , þeir Jon Olav Fivelstad og Helgi Hauksson , töpuðu báðir óvænt í fyrstu umferð og það opnaði ýmsa óvænta möguleika fyrir aðra keppendur . Það nýtti Hjálmar Sigurvaldason sér og með traustri taflmennsku tryggði hann sér sigur ; gerði jafntefli við Sigurð Frey Jónatansson í spennandi skák í næstsíðustu umferð en vann aðrar nokkuð örugglega . Tefldar eru fjórar umferðir , tímamörk eru 15 mínútur með 5 sekúndna viðbótartíma og reiknast mótin til atskákstiga .